Diari Oficial de la Generalitat Valenciana


Sumari del DOGV 3709, del 15-03-2000 (2000/1916)

Informació pública de les bases definitives de concentració parcel·lària de la zona el Reguer, a Antella (València).
--------------------------------------------------------------------------------------------------------------------

### Dades del document

Número de DOGV
:   3709

Data del DOGV
:   15-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1916


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Informació pública de les bases definitives de concentració parcel·lària de la zona el Reguer, a Antella (València). [2000/Q1916]
  
Es posa en coneixement dels interessats en la concentració parcel·lària de la zona del Reguer, del terme municipal d'Antella (València), declarada d'utilitat pública i execució urgent per mitjà del Reial Decret 25/1997, de 23 de setembre, del Consell de la Generalitat Valenciana (DOGV número 3.094, de 7 d'octubre de 1997), que la Direcció General de Modernització d'Estructures Agràries de la Conselleria d'Agricultura, Pesca i Alimentació ha aprovat, amb data 29 de febrer de 2000, les bases definitives de la concentració, les quals s'exposaran al públic a l'Ajuntament d'Antella (València) durant el termini d'un mes, comptador des de l'endemà de l'última inserció d'aquest avís, que es publicarà una sola vegada en el Diari Oficial de la Generalitat Valenciana i durant tres dies en el tauler d'anuncis del dit ajuntament.
  
Es convoca a tots els propietaris i, especialment, als qui tinguen el seu dret inscrit en el Registre de la Propietat, i a les persones que tinguen drets que en deriven, perquè dins del termini i si observen contradicció entre el contingut dels assentaments del registre que els afecten i les atribucions de propietat o altres drets provisionals realitzades com a conseqüència de la investigació de la propietat duta a terme durant els mesos de febrer i març de 1999, puguen formular al·legacions, amb l'aportació de certificació registral dels assentaments contradictoris i, si s'escau, dels documents que acrediten el contradictor com a drethavent dels titulars inscrits, i se'ls notifica que, si no ho fan dins d'aquell termini, es declararà el domini de les parcel·les, gravàmens i situacions jurídiques que hi haja, en la forma en què es publiquen, a l'efecte de la inscripció en el Registre de la Propietat.
  
Es requereix als propietaris, arrendataris, parcers i, en general, als conreadors i titulars de qualsevol dret que encara no hagueren formulat la declaració oportuna, perquè, dins del termini indicat, presenten els títols escrits en què fonamenten el seu dret i declaren, en qualsevol cas, els gravàmens i situacions jurídiques que afecten les seues finques o drets.
  
Els treballs de concentració afectaran les parcel·les compreses en el perímetre format, en principi, per la part del terme municipal d'Antella delimitat en l'article 2 del Decret 25/1997, ja esmentat.
  
Els documents que s'exposen i que els interessats poden examinar en el local mencionat durant el termini indicat són:
  
1. Memòria i annexos de les bases provisionals:
  
Annex 1. Classificació de terres: parcel·les tipus i coeficients de compensació.
  
Annex 2. Relació alfabètica de propietaris.
  
Annex 3. Relació de parcel·les excloses de la concentració.
  
Annex 4. Relació de parcel·les de la perifèria incloses en la concentració.
  
Annex 5. Relació de titulars, gravàmens i altres situacions jurídiques que no impliquen possessió.
  
Annex 6. Relació de conreadors.
  
Annex 7. Còpies del Decret 25/1997 i altres documents de constitució de les comissions locals i bases.
  
Annex 8. Relació de parcel·les ordenades per polígon i parcel·la i ordenades per número de propietari
  
2. Annex 9. Butlletins individuals de la propietat.
  
3. Plànol parcel·lari amb la classificació de terres.
  
Contra aquestes bases de la concentració es pot interposar un recurs d'alçada davant la consellera d'Agricultura, Pesca i Alimentació, durant el termini indicat d'un mes.